অলপতে ফিনলেণ্ডৰ টাম্পেৰেত জুনিয়ৰ বিশ্ব চেম্পিয়নশ্বিপত ট্ৰেক ইভেন্টত ৪০০ মিটাৰ দৌৰত ভাৰতৰ বাবে প্ৰথমটো স্বৰ্ণ অৰ্জন কৰি গৌৰৱ কঠিয়াই অনা অসমৰ হিমা দাসে দেশখনত ক্ৰীড়াক আগবঢ়াই নিয়াত প্ৰেৰণা যোগাইছে বুলি উল্লেখ কৰি কেন্দ্ৰীয় মন্ত্ৰী ৰাজ্যবৰ্দ্ধন সিং ৰাথোৰে সোমবাৰে কয় যে বিদ্যালয়সমূহ অহা বছৰৰ পৰা পাঠ্যক্ৰম ৫০ শতাংশ হ্ৰাস কৰি এটা ক্ৰীড়াৰ পিৰিয়ড বাধ্যতামূলক কৰা হ'ব।
সেইদৰে মণিপুৰৰ ক্ৰীড়াবিদ মেৰীকম (বক্সিং), বিশ্ব চেম্পিয়ন মীৰাবাই চানু (ভাৰত্তোলন), চেন্নাইয়ন এফ চিৰ হৈ খেলি থকা শ্ৰেষ্ঠ ভাৰতীয় ফুটবলাৰ মিজোৰামৰ জেজে লালপেখ্লুৱাকে ধৰি দেশৰ আন কেইবাজনো ক্ৰীড়াবিদৰ প্ৰদৰ্শনত চৰকাৰ 'অতিশয় অনুপ্ৰাণিত' হৈ পৰিছে।
"এই বছৰ আমি ২০ খন বিশেষ ক্ৰীড়া বিদ্যালয় গঢ়ি তুলিম আৰু ভাৰত চৰকাৰে তাত প্ৰায় ৭-১০ কোটি টকা প্ৰতিখনৰ বাবে ব্যয় কৰিব। এই ধাৰণাটোত প্ৰতিখন বিদ্যালয়তে নিৰ্দিষ্ট লক্ষ্য বান্ধি লোৱা হৈছে যাতে প্ৰতিখন বিদ্যালয়তে মাত্ৰ দুটা বা তিনিটা মুখ্য ক্ৰীড়া থাকিব। সেইবোৰত বিশেষভাৱে জোৰ দিয়া হ'ব,"-তেওঁ কয়।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
